Krasnoyarsk o‘lkasi hududi 9 may kuni kuchli qor yog‘ini ostida qoldi. Mahalliy nashrlar tarqatgan suratlarga ko‘ra, o‘lka ma’muriyati binosi joylashgan hudud ham qor bilan qoplangan. Qayd etilishicha, qor 9 may kuniga o‘tar kechasi yog‘a boshlagan. Ko‘chalarda me’yoridan ortiq sovuq harorat qayd etilgan. Krasnoyarsk shahridagi maxsus xizmatlar favqulodda vaziyatlarga shay qilib qo‘yilgan. Sinoptiklarning ma’lumotlariga ko‘ra, hududda 9 may kuni kunduzi +2 °C, kechasi esa -6°C harorat bo‘lishi kutilmoqda. 10 may kuni ham qor yog‘ishi davom etishi mumkinligi aytilgan.